recursal/SuperWikiNEXT-32B huggingface dataset:
Τριφασικός μετασχηματιστής σε στύλο στο Niles, Illinois, Ηνωμένες Πολιτείες. Τρεις μονοφασικοί μετασχηματιστές (37,5 kVA ανά φάση) συνδέονται μεταξύ τους σε μια διάταξη Y, για να λειτουργούν ως μετασχηματιστής τριών φάσεων. Αυτό χρησιμοποιείται στις ΗΠΑ για την παροχή τριφασικής ισχύος, που χρησιμοποιούν οι καταναλωτές.
Ένα τριφασικό συμμετρικό σύστημα τάσεων. Ανάμεσα σε κάθε μία από τις φάσεις υπάρχει διαφορά φάσης 120°.
Μεταφορά τριφασικού ρεύματος.
Συνδεσμολογία τριγώνου.
Συνδεσμολογία αστέρα.
Στην ηλεκτρική εφαρμοσμένη μηχανική, ένα **τριφασικό σύστημα** είναι ένα σύστημα παραγωγής, διανομής και κατανάλωσης ηλεκτρικής ενέργειας που σχηματίζεται από τρία μονοφασικά εναλλασσόμενα ρεύματα ίσης συχνότητας και πλάτους κύματος (και επομένως πραγματικής τιμής), που έχουν διαφορά φάσης μεταξύ τους 120°, και δίνονται με συγκεκριμένη σειρά. Καθένα από τα μονοφασικά ρεύματα που συνθέτουν το σύστημα χαρακτηρίζεται με το όνομα της φάσης (συνήθως συμβολίζονται με τα γράμματα R, S, T).

Ένα τριφασικό σύστημα λέγεται ότι είναι συμμετρικό όταν τα ρεύματά του έχουν ίσα μεγέθη και είναι συμμετρικά εκτός φάσης. Όταν δεν πληρούται κάποιες από τις παραπάνω προϋποθέσεις, το σύστημα ονομάζεται ασύμμετρο. 

Το τριφασικό σύστημα παρουσιάζει μια σειρά από πλεονεκτήματα, όπως η οικονομία των γραμμών μεταφοράς ηλεκτρικής ενέργειας (καλώδια με μικρότερη διατομή από ό,τι σε ισοδύναμη μονοφασική γραμμή) και των μετασχηματιστών που χρησιμοποιούνται, καθώς και η υψηλή του απόδοση σε δέκτες, ιδιαίτερα κινητήρες, τους οποίους η τριφασική γραμμή τροφοδοτεί με σταθερή ηλεκτρική ισχύ.

Οι γεννήτριες που χρησιμοποιούνται στους σταθμούς ηλεκτροπαραγωγής είναι τριφασικές, αφού η σύνδεση με το ηλεκτρικό δίκτυο πρέπει να είναι τριφασικό (εκτός από μονάδες χαμηλής ισχύος). Το τριφασικό σύστημα χρησιμοποιείται ευρέως σε βιομηχανίες, όπου τα μηχανήματα τροφοδοτούνται από τριφασικούς κινητήρες.

Υπάρχουν δύο κύριοι τύποι συνδεσμολογίας - συνδεσμολογία τριγώνου και συνδεσμολογία αστέρα. Στην συνδεσμολογία αστέρα, ο ουδέτερος είναι το σημείο σύνδεσης των φάσεων.

Παραπομπές
----------

1. ↑  William D. Stevenson, Jr. *Elements of Power System Analysis Third Edition*, McGraw-Hill, New York (1975). ISBN 0-07-061285-4.
2. ↑  «Τριφασικά κυκλώματα εναλασσόμενου ρεύματος» (PDF). Ανακτήθηκε στις 21 Δεκεμβρίου 2021.
Η παραλία του Κάδιξ
Με την ονομασία **Κόστα ντε λα Λουθ** (Costa de la Luz) φέρεται όλο το ανάπτυγμα της δυτικής ακτής της Ανδαλουσίας, (Ισπανία) η οποία και βρέχεται από τον Ατλαντικό ωκεανό.

Η παραλία αυτή εκτείνεται από τις εκβολές του ποταμού Γουαδιάνα (βορειοδυτικά), στα ισπανο-πορτογαλικά σύνορα, μέχρι την Ταρίφα, νότια, από την οποία στη συνέχεια ακολουθεί ανατολικά η μεσογειακή πλέον Κόστα ντελ Σολ. Λόγω της μακράς ηλιοφάνειας (περίπου 300 ημέρες το χρόνο) αλλά και του υποτροπικού κλίματος, από το 1950 που ξεκίνησε η τουριστική ανάπτυξή της έχει μετατραπεί σήμερα σ' ένα από τους δημοφιλέστερους τόπους θαλασσίων σπορ της Ισπανίας με τεράστια ξενοδοχειακή υποδομή και άθλησης.

Η τεράστια παραλία ντε λα Λουθ προσελκύει εκατομμύρια τουρίστες κατ' έτος, κυρίως από τη Γαλλία και Γερμανία, όχι όμως περισσότερους από την αντίθετη παραλία την Κόστα ντελ Σολ που είναι πολύ περισσότερο ανεπτυγμένη.  
 
Παρά ταύτα στη Κόστα ντε λα Λουθ υφίστανται ακόμη παρθένες παραλίες χωρίς πολυώροφα κτίρια ή άλλα έργα υποβάθμισης του περιβάλλοντος παράλιου χώρου ενώ θεωρείται εκ της προσβολής της από τον ωκεανό η ιδανικότερη για ιστιοσανίδα.

Στο ανάπτυγμα της ακτής αυτής περιλαμβάνονται πολλές παραλιακές πόλεις - λιμένες εθνικά και θαλάσσια πάρκα, εκβολές ποταμών με σπουδαίους υδροβιότοπους κ.λπ.

Πηγές
-----

* Εκδόσεις Καθημερινή - Οδηγοί του Κόσμου - Σεβίλλη και Ανδαλουσία, Αθήνα 1999, σελ. 30.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κόστα ντε λα Λουθ** |

Συντεταγμένες: 36°15′N 5°58′W﻿ / ﻿36.250°N 5.967°W﻿ / 36.250; -5.967

* Official web Costa de la Luz Huelva
* Official web Costa de la Luz Cadiz

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 247154091
* LCCN: sh85033202
* GND: 4010614-7
* SUDOC: 127661778
* NKC: xx0117216

 |

 |
Για την ομώνυμη ελληνική ταινία, δείτε: Κυνόδοντας (ταινία).  

  

Οι κυνόδοντες ενός σκύλου κάνουν κατανοητό γιατί συσχετίζονται με τους κυνίδες.
Ο **κυνόδοντας** είναι είδος δοντιών των θηλαστικών ανάμεσα στους κοπτήρες και τους γομφίους. Χρησιμοποιούνται για την εξαγωγή τροφίμων από τα αρπακτικά ζώα (π.χ. γάτες). Οι κυνόδοντες έχουν πάρει το όνομά τους από τη αρχαία ελληνική λέξη *κ*ύων, ο σκύλος.

Οι κυνόδοντες έχουν έναν πολύ σημαντικό ρόλο. Αυτά τα δόντια είναι πολύ γερά, με ρίζα πολύ βαθιά (μέχρι 3 εκατοστά). Ο ρόλος τους είναι ζωτικής σημασίας κρατώντας σταθερή την τροφή κατά τις μασητικές κινήσεις στην κατανάλωση κρέατος και περιστασιακά ως όπλα. Συχνά τα μεγαλύτερα δόντια στο στόμα των θηλαστικών. Τα περισσότερα είδη που τους έχουν αναπτυχθεί κανονικά τέσσερις κατ'άτομο, δύο στην πάνω γνάθο και δύο στην κάτω και χωρίζονται σε κάθε γνάθο από τους κοπτήρες, όπως για παράδειγμα στους ανθρώπους και τα σκυλιά. Στα περισσότερα ζώα, κυνόδοντες είναι τα περισσότερο πρόσθια δόντια στο οστό της άνω γνάθου.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οδοντική ανατομία |
| --- |
|  |
| Δόντια | 
* Μόνιμα
	+ τομείς
	+ κυνόδοντες
	+ προγόμφιοι
	+ γομφίοι
* Νεογιλά
	+ τομείς
	+ κυνόδοντες
	+ γομφίοι
 |
|  |
| Δόντια άνω γνάθου | 

|  |  |
| --- | --- |
| Τομείς: | 
* Κεντρικός τομέας
* Πλάγιος τομέας
* (Κυνόδοντας)
 |
|  |
| Προγόμφιοι: | 
* Πρώτος προγόμφιος
* Δεύτερος προγόμφιος
 |
|  |
| Γομφίοι: | 
* Πρώτος γομφίος
* Δεύτερος γομφίος
* Τρίτος γομφίος
 |

 |
|  |
| Δόντια κάτω γνάθου | 

|  |  |
| --- | --- |
| Τομείς: | 
* Κεντρικός τομέας
* Πλάγιος τομέας
* (Κυνόδοντας)
 |
|  |
| Προγόμφιοι: | 
* Πρώτος προγόμφιος
* Δεύτερος προγόμφιος
 |
|  |
| Γομφίοι: | 
* Πρώτος γομφίος
* Δεύτερος γομφίος
* Τρίτος γομφίος
 |

 |
|  |
| Μέρη | 

|  |  |
| --- | --- |
| Μύλη: | 
* Φύμα
* Φύμα του Καραμπέλι
 |
|  |
| 
* Πολφική κοιλότητα
* Ριζικός σωλήνας
* Ακρορριζικό τρήμα
 |
|  |
| 
* Ένωση αδαμαντίνης-οστεΐνης
* Αδαμαντίνη
* Ένωση αδαμαντίνης-οδοντίνης
* Οδοντίνη
* Οστεΐνη
 |
|  |
| 
* Επάρματα
 |
|  |
| 
* Φατνίο
 |

 |

 |
Ο **Αντώνης Λιοναράκης** είναι *πρώην Κοσμήτορας* της Σχολής Ανθρωπιστικών Σπουδών και νυν Ομότιμος Καθηγητής του Ελληνικού Ανοικτού Πανεπιστημίου. Αδερφός του Νικήτα Λιοναράκη και ένας από αυτούς που βίωσαν τα βασανιστήρια της Χούντας και κατέθεσαν στη δίκη των βασανιστών.

Βιογραφικά στοιχεία
-------------------

Πτυχίο στη Φιλοσοφία και Ιστορία με ειδίκευση στη Δεοντική Λογική στο Πανεπιστήμιο Βabes - Bolyai στο Κλούζ Ναπόκα της Ρουμανίας. Η ειδίκευση που επικεντρώθηκε στο τελευταίο έτος σπουδών, είχε ως αντικείμενο δεοντικά κατηγορήματα λογικής και ανάλυσής τους σε προεκτάσεις ηθικών θεμάτων. Πτυχιακή Εργασία στον τομέα της Φιλοσοφικής Λογικής, με τίτλο: ΄Προλεγόμενα στη Δεοντική Λογική΄, 1981, Universitatea Babes - Bolyai.

Master’s of Philosophy (M. Phil) και Διδακτορικό Δίπλωμα (Philosophy Doctor) στο Department of Educational Development (Τμήμα Εκπαιδευτικής Ανάπτυξης) του Πανεπιστημίου του SURREY της Μεγάλης Βρετανίας με τίτλο: ΄Community based Adult Education: an exploration of the use of Open Learning Systems in a Greek Community in West Germany and the development of an Adult Education Centre in Southern Greece΄.

Μεταδιδακτορική μελέτη στο Πανεπιστήμιο του Surrey (Μεγάλη Βρετανία) στο Τμήμα Εκπαιδευτικής Ανάπτυξης, University of Surrey, Department of Educational Development με τίτλο: Distance Learning and Teaching - A World Perspective

Έχει διδάξει στο Open University (OU) της Μεγάλης Βρετανίας. Ήταν μέλος στο Δ.Σ. του Ινστιτούτου Διαρκούς Εκπαίδευσης Ενηλίκων, ιδρυτής και πρόεδρος της Επιστημονικής Εταιρείας «Ελληνικό Δίκτυο Ανοικτής & εξ Αποστάσεως Εκπαίδευσης».

Ήταν μέλος της επιτροπής του ΥΠ.Ε.Π.Θ. για τη δημιουργία του Ελληνικού Ανοικτού Πανεπιστημίου, αργότερα της Ομάδας Εκτέλεσης Έργου και εισηγητής των αρχών της Ανοικτής και Εξ αποστάσεως εκπαίδευσης στη χώρα μας, καθώς επίσης και υπεύθυνος έκδοσης του διεθνούς περιοδικού "Open Education". Οργανώνει κάθε δύο χρόνια διεθνές συνέδριο για την ανοικτή και εξ αποστάσεως εκπαίδευση. Έχει συμμετάσχει στην έκδοση 21 βιβλίων για την εξ αποστάσεως εκπαίδευση, σε πολλά ερευνητικά προγράμματα, ενώ εργασίες του έχουν δημοσιευτεί σε πολλά επιστημονικά περιοδικά.

Παραπομπές
----------

1. ↑  19.-2005. Weidenfeld, Gérard,· ... Keegan, Desmond, 1936- (1999). *L'enseignement à distance à l'aube du troisième millénaire : mélanges : 60e anniversaire du Centre national d'enseignement à distance*. [Poitiers]: CNED. ISBN 2746390000. 468797912.
Η **Μογκρέμπ Ατλετίκ ντε Τετουάν** (γαλλικά: *Moghreb Athletic de Tétouan*, *MAT*, αραβικά: المغرب التطواني) είναι ένας μαροκινός σύλλογος ποδοσφαίρου με έδρα το στάδιο Σενιάτ Ρμελ του Τετουάν. Ο σύλλογος ιδρύθηκε το 1922. Το 1956 διαχωρίστηκε από το σύλλογο της Ατλέτικο Τετουάν, λόγω της ανεξαρτησίας του Μαρόκου.

Ιστορία
-------

Το ποδόσφαιρο στο Τετουάν εμφανίστηκε το 1917 με την ίδρυση των πρώτων συλλόγων της Σπόρτιγκ (Sporting de Tetuán) και της *Ισπανομαροκινής* (El Hispano-Marroquí). Το 1918 οι ομάδες συγχωνευονται και ιδρύεται η *Αθλέτικ* (Athletic Club). Με την ανεξαρτησία του Μαρόκου (η πόλη Τετουάν ανήκε πλέον στο Μαρόκο), η ομάδα διασπάστηκε σε δύο σωματεία, την **Μογκρέμπ Τετουάν** (Moghreb Athletic de Tétouan) και την Ατλέτικο Τετουάν (Club Atlético Tetuán), η οποία συχγωνεύτηκε με την *ΣΝ Θέουτα* (Sociedad Deportiva Ceuta) δημιουργώντας την *ΚΑ Θέουτα* (Club Atlético Ceuta), η οποία με τη σειρά της συγχωνεύτηκε με την ΑΝ Θέουτα (Asociación Deportiva Ceuta) η οποία διαλύθηκε το 2012.

Επιτυχίες
---------

* **1η Κατηγορία Μαρόκο**: (2)

2012, 2014
* **2η Κατηγορία Μαρόκο**: (4)

1965, 1994, 1997, 2005

Παραπομπές
----------

1. ↑  Stade Saniat Rmel goalzz.com
2. ↑  Αρλ Αβινιό: Η γενέτειρα του Σισέ γράφει... ιστορίες / Επόμενη στάση: Αβινιό contra.gr
3. ↑  El Ceuta desciende a Tercera tras no recibir la ayuda de la ciudad (Ceuta relegated to *Tercera* after no help from the city)[*νεκρός σύνδεσμος*]; El Pueblo de Ceuta, 1 July 2012 (Ισπανικά)

Βιβλιογραφία
------------

* *Tetuán y su Atlético* by Julio Parres Aragonés (L'Hospitalet: el autor, 1997)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
Η **μαστίτιδα** είναι φλεγμονή του μαστού που μπορεί να συνοδεύεται ή όχι από μικροβιακή λοίμωξη. Εμφανίζεται με πυρετό ≥ 38.5 °C, ρίγη, γενικευμένα άλγη τύπου γρίπης και συστηματική νόσο. Ερυθρότητα, πόνος, και θερμότητα μπορεί να είναι παρόντα σε μία περιοχή του μαστού με συμφορητική διόγκωση ή «απόφραξη πόρου» αλλά η παρουσία λοίμωξης δεν είναι απαραίτητη. Φαίνεται ότι υπάρχει μία συνέχεια ανάμεσα στις καταστάσεις παθολογικής διόγκωσης, μη λοιμώδους μαστίτιδας, λοιμώδους μαστίτιδας και αποστήματος του μαστού. 

Η μαστίτιδα 

Η μαστίτιδα είναι συχνή στις θηλάζουσες μητέρες. Η συχνότητα της μαστίτιδας ποικίλλει από 3 έως 20%, ανάλογα με τον ορισμό και τη διάρκεια παρακολούθησης μετά τον τοκετό. Τα περισσότερα περιστατικά συμβαίνουν τις πρώτες έξι εβδομάδες μετά τον τοκετό, παρ'όλα αυτά η μαστίτιδα μπορεί να συμβεί οποιαδήποτε στιγμή κατά τη διάρκεια της γαλουχίας. Τις περισσότερες φορές η αιτία της μαστίτιδας είναι διάφοροι λανθασμένοι χειρισμοί που μπορούν εύκολα να αποφευχθούν.

Βιβλιογραφία
------------

* ΑΒΜ protocols #4 Mastitis Αρχειοθετήθηκε 2010-03-01 στο Wayback Machine.- The Academy of Breastfeeding Medicine- Mastitis protocol

Εξωτερικοί σύνδεσμοι
--------------------

* Μαστίτιδα Αρχειοθετήθηκε 2010-04-17 στο Wayback Machine. — Πληροφορίες για τη μαστίτιδα
* Μαστίτιδα — Πως να αντιμετωπίσετε τη μαστίτιδα
Η **τεχνολογία WhiteMagic** είναι μια τεχνολογία οθόνης που αναπτύχθηκε από τη Sony και χρησιμοποιήθηκε για πρώτη φορά στο Sony Xperia P. Η τεχνολογία αυτή περιέχει ένα λευκό υποπίξελ(White) που προστίθεται στα συμβατικά pixel RGB, κάνοντας κάθε πίξελ πιο φωτεινό με το RGBW. Η Sony ισχυρίζεται ότι με το λευκό υποπίξελ έχει μεγαλύτερη φωτεινότητα με αποτέλεσμα να μπορεί να προσφέρει το ίδιο επίπεδο φωτεινότητας με λιγότερο οπίσθιο φωτισμό, και έτσι είναι σε θέση να εξοικονομήσει ενέργεια.

Η οθόνη με υποστήριξη WhiteMagic γίνεται έως και δύο φορές πιο φωτεινή και έως και δύο φορές πιο ενεργειακά αποδοτική κατά τη χρήση αυτής της τεχνολογίας, και εξαλείφει εντελώς το πρόβλημα της ορατότητας κάτω από το φως του ήλιου, την εξοικονόμηση ενέργειας και δεν προκαλεί κανένα πρόβλημα θέρμανσης. Οι παραδοσιακές οθόνες LCD μπορούν να εξοικονομήσουν πολλή ενέργεια προβάλλοντας κυρίως ασπρόμαυρα χρώματα, αλλά μια οθόνη LCD με **WhiteMagic** μπορεί να εξοικονομήσει ακόμη και 50% περισσότερη ενέργεια χρησιμοποιώντας αυτά τα χρώματα. Η Sony αφιέρωσε μια μικρή ανάρτηση ιστολογίου σε αυτό, ενώ η παροχή αυτόν τον λεπτομερών μπορούν επίσης να βρεθούν.

Η τεχνολογία είχε επίσης παρουσιαστεί από άλλες εταιρείες, όπως η Japan Display Inc.

Με την τεχνολογία WhiteMagic, κάθε υποπίξελ του RGBW ανήκει σε ένα εικονοστοιχείο αντί για δύο όπως στο PenTile RGBW. Αυτό δίνει μια διπλή πυκνότητα υποπίξελ για το ίδιο ppi.

Δείτε επίσης
------------

* Quattron
* PenTile
* Sony Xperia P
* NEC ARROWS NX

Παραπομπές
----------

1. ↑  «Το smartphone με την πιο φωτεινή οθόνη ανακηρύχτηκε το Xperia P».
2. ↑  «Sony Xperia P, Η οθόνη τεχνολογίας WhiteMagic».
3. ↑  «WhiteMagic顯示技術». Αρχειοθετήθηκε από το πρωτότυπο στις 28 Απριλίου 2016. Ανακτήθηκε στις 28 Μαρτίου 2015.
4. ↑  «WhiteMagic顯示技術». Αρχειοθετήθηκε από το πρωτότυπο στις 28 Απριλίου 2016. Ανακτήθηκε στις 28 Μαρτίου 2015.
5. ↑  «Japan Display demos WhiteMagic and Pixel Eyes display tech». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 28 Μαρτίου 2015.
6. ↑  «Japan Display, Ανακοίνωσε οθόνη 7 ιντσών τεχνολογίας WhiteMagic».
7. ↑  Sony Announces Xperia P and U, joining Xperia S NXT Series
Το γαλακτουρονικό οξύ
Το **D-γαλακτουρονικό οξύ** είναι οργανικό μονοσακχαριτικό οξύ, το οποίο αποτελεί μια οξειδωμένη μορφή της d-γαλακτόζης, που είναι ένας διαδεδομένος μονοσακχαρίτης στη φύση και απαντάται συνήθως στις ημικυτταρίνες. 

Είναι το κυρίαρχο δομικό συστατικό στις πηκτίνες, όπου συχνά απαντάται ως πολυμερικό πολυγαλακτουρονικό οξύ. Στην ανοιχτή του μορφή, περιέχει μια ομάδα αλδεΰδης στη θέση άνθρακα C1 και μια ομάδα καρβοξυλικού οξέος στη θέση άνθρακα C6. 

Άλλες οξειδωμένες μορφές της d-γαλακτόζης είναι το d-γαλακτονικό οξύ (με καρβοξυλική ομάδα στο C1) και μεσογαλακταρικό οξύ (πιο γνωστό ως βλεννικό οξύ) (με δύο καρβοξυλικές ομάδες στις θέσεις άνθρακα C1 και C6). 

Η εν λόγω ένωση χαρακτηρίζεται επίσης ως ουρονικό οξύ ή ως εξουρονικό οξύ. Τα φυσικά απαντώμενα ουρονικά οξέα είναι τα εξής, d-γλυκουρονικό οξύ, d-γαλακτουρονικό οξύ, l-ιδουρονικό οξύ και d-μαννουρονικό οξύ.

Παραπομπές
----------

1. ↑  Debra Mohnen "Pectin structure and biosynthesis" Current Opinion in Plant Biology 2008, 11:266–277. doi:10.1016/j.pbi.2008.03.006.
2. ↑  [/molecule-of-the-week/archive/g/d-galacturonic-acid.html «D-Galacturonic acid»] Check `|url=` value (βοήθεια). *American Chemical Society*. 5 Σεπτεμβρίου 2022. Ανακτήθηκε στις 11 Αυγούστου 2023.
Η **Ίντα Αντάμοφ** (ρωσικά: *Ида Вартановна Адамьянц-Адамова*, γαλλικά: *Ida Vartanovna Adamiantz-Adamoff*, Μόσχα 23 Ιουνίου 1910 - Παρίσι 5 Ιουνίου 1993) ήταν Γαλλίδα, ρωσικής καταγωγής, πρωταθλήτρια της αντισφαίρισης. Ήταν παντρεμένη με τον Κλοντ Μπουρντέτ από το 1935 και είχαν δύο γιους και μία κόρη.

Η Αντάμοφ έφτασε στον τελικό του διπλού γυναικών στο Ρολάν Γκαρός το 1935 με συμπαίκτρια την Γερμανίδα Χίλντε Κράβινκελ Σπέρλινγκ όπου έχασαν από τις βρετανίδες Μάργκαρετ Σκρίβεν και Κέι Στάμερς. Το 1930 ήταν δεύτερη στην εθνική κατάταξη στη Γαλλία πίσω από την Σιμόν Ματιέ.

Είχε συμμετάσχει στο Ρολάν Γκαρός και στο μονό γυναικών το 1929, 1931, 1932 και το 1935, και στο Γουίμπλεντον το 1934. Το 1931 στο μεικτό διπλό του Γουίμπλεντον έφτασε στα προημιτελικά με συμπαίκτη τον Έρικ Μάιερ. Ήταν πρώτη στο μονό στο πρωτάθλημα Ισπανίας το 1930 και 1931, το 1932 κατέκτησε το Ιταλικό και το Ρουμανικό πρωτάθλημα. Το 1933 ήταν πρώτη στο διπλό γυναικών στο πρωτάθλημα Δανίας. 

Στο Πρωτάθλημα αντισφαίρισης Ανατολικής Μεσογείου ήταν πρώτη το 1933 στο μονό με αντίπαλο την Κολέτ Ρόζαμπερτ, με την ίδια παίκτρια αλλά συμπαίκτρια ήταν την ίδια χρονιά πρώτες στο διπλό γυναικών. Στο διπλό μεικτό, του 1933, ήταν πάλι πρώτη με συμπαίκτη τον Ρ. Ζουρνί.

Παραπομπές
----------

1. ↑  Douglas Johnson (23 March 1996). «Obituary: Claude Bourdet». *The Independent*. .
2. ↑  Collins, Bud (2010). *The Bud Collins History of Tennis* (2nd έκδοση). [New York]: New Chapter Press. σελ. 401. ISBN 9780942257700.
3. ↑  «Wimbledon players archive – Ida Adamoff». AELTC.
4. ↑  *Lowe's Lawn Tennis Annual*. London: Eyre & Spottiswoode. 1935. σελ. 187.
5. ↑  «Les débuts de la saison de tennis». *Le Figaro*: σελ. 3. 17 May 1932. .
6. ↑  «Buitenlanders tennis kampioen van Nederland». *De Revue der Sporten*: σελ. 4. Αρχειοθετήθηκε από το πρωτότυπο στις 2014-04-13.. Ανακτήθηκε στις 2017-04-04.
7. 1 2  Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1, σελ. 394

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Γαλλία
* Πύλη:Ρωσία
 |

 |
Ο **Αντόνιγιε Μπογκίσεβιτς** (σερβικά: *Антоније Богићевић*, Σάμπατς, 1836 - Βελιγράδι, 22 Ιουνίου 1916) ήταν Σέρβος στρατιωτικός και υπουργός.

Βιογραφία
---------

Ήταν γιος του αντισυνταγματάρχη Μίλου Μπογκίσεβιτς και της Αντζελίγια Λουκάσεβιτς. Ήταν εγγονός του Άντα Μπογκίσεβιτς και αδέλφια του ήταν ο Μίλαν και ο Μιχαήλο. Ήταν παντρεμένος με την Μαρία Χατζιτομίνομ, παιδιά του ήταν η Έλενα η οποία παντρεύτηκε τον Μιλούτιν Μαρίνοβιτς και ο Μπόζινταρ. 

Ήταν υπουργός Άμυνας του Βασιλείου της Σερβίας το 1892-1893 στην κυβέρνηση του Γιόβαν Αβακούμοβιτς.

Παραπομπές
----------

1. ↑  [*νεκρός σύνδεσμος*]
2. ↑  «Милутин Мариновић - Војнообавештајна агенција - Почетна». Αρχειοθετήθηκε από το πρωτότυπο στις 10 Οκτωβρίου 2013. Ανακτήθηκε στις 12 Οκτωβρίου 2013.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ιστορία
* Πύλη:Σερβία
 |

 |
**Ο Επιστάτης** (The Caretaker) είναι θεατρικό έργο του Χάρολντ Πίντερ. Αποτελείται από τρεις πράξεις. Παρουσιάστηκε στο κοινό για πρώτη φορά το 1960 στο Arts Theatre του Λονδίνου. Την ίδια χρονιά εκδόθηκε σε βιβλίο από τους εκδοτικού οίκους Encore Publishing και Eyre Methuen. Το 1964 μεταφέρθηκε στον κινηματογράφο από τον σκηνοθέτη Clive Donner, σε σενάριο του ίδιου του Πίντερ..

Πρόκειται για έργο μινιμαλιστικό στη σύλληψή του, που οι σκηνικές του απαιτήσεις περιορίζονται σε ένα δωμάτιο γεμάτο πράγματα και τρία πρόσωπα. Ο χώρος δράσης του Επιστάτη είναι ένα δωμάτιο που ανήκει σε κάποιο φθαρμένο από το χρόνο σπίτι, τοποθετημένο σε μια φτωχογειτονιά του δυτικού Λονδίνου. Χαρακτήρες του έργου είναι οι:

**Ντέιβις**, ηλικιωμένος άστεγος

**Άστον**, μεγάλος αδερφός

**Μικ**, μικρός αδερφός

Υπόθεση
-------

Ένας άστεγος ηλικιωμένος  βρίσκει καταφύγιο σε ένα ακατάστατο δωμάτιο ενός εγκαταλελειμμένου σπιτιού. Ο ίδιος εισβάλλει σε ένα χώρο που διεκδικούν δύο αδέλφια. Ο πρώτος, ο Άστον, ο «καλός Σαμαρείτης» ζει σε μια συναισθηματική απομόνωση. Βρίσκει διέξοδο με το να επισκευάζει τις μηχανές του, ενώ κάνει όνειρα ότι κάποια στιγμή θα φτιάξει στην αυλή ένα υπόστεγο. Ο δεύτερος αδελφός, ο Μικ, έχει επιχειρηματικές ανησυχίες και ζει σε έναν ονειρικό-εφιαλτικό σύμπαν.
Ο άστεγος, δέχεται τη δουλειά του επιστάτη που του προσφέρουν τα δύο αδέλφια, χωριστά ο καθένας, αλλά παραμένει καχύποπτος. Δεν εμπιστεύεται κανένα, μισεί τους ξένους, κρατά σε απόσταση τους «εργοδότες» του και υπονομεύει τη μεταξύ τους σχέση προς ίδιον όφελος.

Ελληνικές Θεατρικές Παραστάσεις
-------------------------------

  

Κατάλογος βασικών πληροφοριών ελληνικών θεατρικών αναπαραστάσεων του έργου "Ο Επιστάτης"

Παραπομπές
----------

1. ↑  Αηδονοπούλου, Ξένια (2013). «Ο Χάρολντ Πίντερ στην ελληνική σκηνή, 1961 - 2006: σκηνοθετικές προσεγγίσεις και κριτικές αποτιμήσεις (διαδακτορική διατριβή)» (PDF). *Αριστοτελειο Πανεπιστημιο Θεσσαλονικης - ΙΚΕΕ*.
2. ↑  «Απλό Θέατρο : Ο Επιστάτης». [*νεκρός σύνδεσμος*]
Συντεταγμένες: 39°51′11.8″N 38°24′26.6″E﻿ / ﻿39.853278°N 38.407389°E﻿ / 39.853278; 38.407389

Ο **Άλυς** (γεν.: του Άλυος· πολυτονικώς: Ἅλυς· τουρκικά: *Kızılırmak*, σημ.: κόκκινος ποταμός) είναι ο μεγαλύτερος ποταμός της Μικράς Ασίας με συνολικό μήκος 1.150 χλμ.. Πηγάζει από την ορεινή Ανατολική Ανατολία, κατευθύνεται νοτιοδυτικά προς την Αλμυρή Λίμνη σχηματίζοντας ένα πλατύ τόξο. Στην συνέχεια στρέφεται βορειοανατολικά όπου δέχεται και τα νερά των τριών μεγάλων παραπόταμών του, Καππαδόκη (Delice), Ντεβρέζ (Devrez) και Αμνία (Gökırmak). Τέλος εκβάλλει στην Μαύρη Θάλασσα ανατολικά της Σινώπης.

Ιστορικά στοιχεία
-----------------

Ο ποταμός Άλυς αποτελούσε την καρδία του αρχαίου βασιλείου των Χετταίων οι οποίοι αποκαλούσαν τον ποταμό Μαρασσάντιγια (Maraššantiya). Στις όχθες του ήταν χτισμένη η Χαττούσα, η πρωτεύουσα του βασιλείου. Στην κλασική αρχαιότητα και συγκεκριμένα τον 6ο αιώνα π.Χ. ο ποταμός αποτελούσε το σύνορο του ισχυρού βασιλείου των Λυδών με το βασίλειο των Περσών

Παραπομπές
----------

1. ↑  Ιστορίαι (Ηροδότου)/Κλειώ Κροῖσος ἦν Λυδὸς μὲν γένος, παῖς δὲ Ἀλυάττεω, τύραννος δὲ ἐθνέων τῶν ἐντός Ἅλυος ποταμοῦ, ὃς ῥέων ἀπὸ μεσαμβρίης μεταξὺ Συρίων τε καὶ Παφλαγόνων ἐξιεῖ πρὸς βορέην ἄνεμον ἐς τὸν Εὔξεινον καλεόμενον πόντον.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 242291110
* GND: 4570734-0

 |

 |
Οι ανανεώσιμες πηγές ενέργειας στη Φινλανδία βασίζονται κυρίως στη βιοενέργεια των δασών και την υδροηλεκτρική ενέργεια.
Η **κλιματική αλλαγή στη Φινλανδία** έχει εκτεταμένες επιπτώσεις στο φυσικό περιβάλλον και τους ανθρώπους της χώρας. Η Φινλανδία ήταν μεταξύ των πέντε πρώτων χωρών με τις περισσότερες εκπομπές αερίων του θερμοκηπίου το 2001, κατά κεφαλήν. Οι εκπομπές αυξήθηκαν σε 58,8 εκατομμύρια τόνους το 2016. Η Φινλανδία χρειάζεται να τριπλασιάσει τις τρέχουσες διακοπές στις εκπομπές ρύπων, προκειμένου να καταστεί ουδέτερη ως προς τον άνθρακα έως το 2035. Η χώρα βασίζεται στον άνθρακα και την τύρφη για την ενέργειά της, αλλά σχεδιάζει να καταργήσει σταδιακά τον άνθρακα έως το 2029. Έχει στόχο ουδετερότητας άνθρακα έως το 2035 χωρίς πιστώσεις άνθρακα. Οι πολιτικές περιλαμβάνουν τη διατήρηση της φύσης, περισσότερες επενδύσεις σε τρένα, αλλαγές στη φορολογία και πιο βιώσιμη καύση ξύλου. Μετά το 2035, η Φινλανδία θα είναι αρνητική σε άνθρακα, που σημαίνει ότι απορροφά περισσότερο άνθρακα από ό, τι εκπέμπει.

Παραπομπές
----------

1. ↑  Which nations are most responsible for climate change? Guardian 21 April 2011
2. ↑  Pipatti, Riitta. «Statistics Finland - Greenhouse gases». *www.stat.fi* (στα Αγγλικά). Ανακτήθηκε στις 12 Απριλίου 2018.
3. ↑  Europe's Great Coal Collapse of 2019 Αρχειοθετήθηκε 2019-09-20 στο Wayback Machine. Sandbag UK 18.9.2019
4. ↑  Finland far behind climate goals, think tank says YLE 22.1.2020
5. ↑  Darby, Megan. «Finland to be carbon neutral by 2035. One of the fastest targets ever set». *Climate Home News*. Ανακτήθηκε στις 11 Μαΐου 2020.
6. ↑  «Finland will achieve carbon neutrality by 2035». *Sustanable Development Goals*. United Nations. Ανακτήθηκε στις 11 Μαΐου 2020.
Γραφεία 3AF στο Παρίσι
Η **Association Aéronautique et Astronautique de France** (3AF) είναι ένας παγκόσμιος θεσμός που εργάζεται με τις διάφορες πτυχές των διαστημικών ταξιδιών. Ιδρύθηκε το 1971.

Ακαδημαϊκοί, κατασκευαστές προϊόντων, πάροχοι υπηρεσιών και άλλοι παγκόσμιοι επαγγελματίες της πολιτικής και στρατιωτικής αεροδιαστημικής εκπροσωπούνται στην 3AF. Τα κεντρικά γραφεία του οργανισμού βρίσκονται στο Παρίσι.

γνωστά μέλη
-----------

* Κλοντί Ενιερέ, είναι Γαλλίδα γιατρός
* Πολυτεχνικό Ινστιτούτο Προηγμένων Επιστημών, σχολή αεροναυπηγικής και αεροδιαστημικής μηχανικής

Παραπομπές
----------

1. ↑  The AAAF — The leading french aerospace society
2. ↑  L’ESA honorée par deux prix de l’AAAF
3. ↑  Association aéronautique et astronautique de France (3AF) - PARIS

Εξωτερικοί σύνδεσμοι
--------------------

* Πολυμέσα σχετικά με το θέμα  Association Aéronautique et Astronautique de France στο Wikimedia Commons
* Επίσημος ιστότοπος
Η **Εσπεραντική Σχολή Σάμου** ήταν εκπαιδευτικό ίδρυμα συσταθέν στα 1907 στη Σάμο με σκοπό την εκμάθηση της εσπεραντικής γλώσσας.

Ίδρυση
------

Η Εσπεραντική Σχολή Σάμου ιδρύθηκε από τον Σαμιώτη ιατρό Ανακρέοντα Σταματιάδη, ιδρυτή και προέδρου του Ανώτατου Εσπεραντικού Ινστιτούτου Ελλάδος. Το 1904 ιδρύθηκε η Εσπεραντική Εταιρεία στη Σάμο. Η Εταιρεία προέβη στη σύσταση σχολής η οποία βρισκόταν εγκατεστημένη στην οδό Αγίου Σπυρίδωνα κοντά στον ηγεμονικό κήπο στο Βαθύ. Τρεις φορές την εβδομάδα παραδίνονταν εσπερινά μαθήματα εσπεραντικής γλώσσας και μαθήματα φωνητικής και οργανικής μουσικής. Στη Σχολή ήταν εγγεγραμμένοι εκατόν εξήντα μαθητές και λειτουργούσε βιβλιοθήκη, δωρεά του Ηγεμόνα Γεωργίου Φιλ. Γεωργιάδη, ο οποίος ήταν και επίτιμο μέλος της Εσπεραντικής Εταιρείας.

Στις 10 Οκτωβρίου 1911 ο Ανακρέων Σταματιάδης υπέβαλε προς τον Ηγεμόνα της Σάμου Ανδρέα Κοπάση κατάλογο διδασκαλισσών και διδασκάλων οι οποίοι έλαβαν δίπλωμα κατά την Εσπερνατική Εξέταση: εκ των σαρανταεπτά οι δεκατέσσερις ήταν αριστούχοι. Το 1912 απαγορεύτηκε η διδασκαλία της Εσπεραντικής γλώσσας για άγνωστο λόγο.

Παραπομπές
----------

1. ↑  Διακογιάννης, σελ. 232.
2. ↑  Διακογιάννης, σελ. 233.
3. ↑  Διακογιάννης, σελ. 236.

Πηγές
-----

* Διακογιάννης, Παύλος. *Η παιδεία στη Σάμο. Από την Τουρκοκρατία μέχρι σήμερα*. Αθήνα: Σύλλογος προς Διάδοσιν Ωφελίμων Βιβλίων.
* Ελληνικός Εσπεραντικός Σύνδεσμος

|  |  |
| --- | --- |
| 

|  |
| --- |
| * Πύλη:Εκπαίδευση
* Πύλη:Εσπεραντισμός
* Πύλη:Ιστορία
* Πύλη:Ελλάδα
 |

 |
Η Spark Records Αρχειοθετήθηκε 2021-04-14 στο Wayback Machine.

είναι ελληνική δισκογραφική εταιρία που ιδρύθηκε στη Αθήνα το 2018, με στόχο την ανακάλυψη και παρουσίαση νέων ταλαντούχων καλλιτεχνών.

Γενικά
------

Η Spark Records, είναι μία από τις νεότερες δισκογραφικές εταιρίες στην Ελλάδα, ιδρύθηκε στην Αθήνα μόλις το 2018. 

Σκοπός για τη δημιουργία της αποτέλεσε η ανακάλυψη και προώθηση νέων ταλαντούχων καλλιτεχνών. Η Spark Records δίνει το βήμα έκφρασης φρέσκων και πρωτότυπων μουσικών ιδεών αναλαμβάνοντας η ίδια τόσο την παραγωγή όσο και την διανομή και προώθηση τους.

Το ρεπερτόριο της δεν περιορίζεται σε ένα και μόνο μουσικό είδος, ενώ στο roster της περιλαμβάνονται και καλλιτέχνες  μεγάλου βεληνεκούς που την εμπιστεύτηκαν από την πρώτη στιγμή.

Η εταιρία ήδη απαριθμεί αρκετές επιτυχίες στο ιστορικό της και θεωρείται μια από τις πιο επιτυχημένες νεοσύστατες δισκογραφικές εταιρίες στην Ελλάδα. Έχει αφήσει το στίγμα της ωστόσο και εκτός των ελληνικών συνόρων με τη συμμετοχή της σε διεθνή project , σε Ευρώπη , Αμερική και Ασία.

Καλλιτέχνες της Spark Records
-----------------------------

Οι ακόλουθοι καλλιτέχνες είναι μέλη της Spark Records. Δείτε τους αναλυτικά, με αλφαβητική σειρά:

* Argo
* Julie Massino
* Konstantinos Sklivanos
* Αλέξανδρος Αγγελούσης
* Αλέξανδρος Μαυρίδης
* Βαγγέλης Αραβαντινός
* Γιώργος Γιασεμής
* Γιάννης Βασιλείου
* Γιάννης Μωραϊτης
* Δημήτρης Νέζης
* Δημήτρης Τσολάκης
* Ντίμης
* Πάνος Μεντής
* Πέτρος Λινάρδος

Παραπομπές
----------

1. ↑  «Argo - "Είμαι Εδώ": Kυκλοφορεί 20/6 από την Spark Records». *tralala.gr*. 15 Ιουνίου 2019. Ανακτήθηκε στις 27 Μαρτίου 2021.
2. ↑  «Οι Argo επιστρέφουν δισκογραφικά - Πώς κρίνουν την Κατερίνα Ντούσκα;». *Zappit*. 8 Ιουνίου 2019. Ανακτήθηκε στις 27 Μαρτίου 2021.
3. ↑  ««Magic»: Η εκρηκτική Julie Massino σε ένα δυναμικό blues - jazz τραγούδι | Mikrofwno.gr». 20 Νοεμβρίου 2020. Ανακτήθηκε στις 27 Μαρτίου 2021.
4. ↑  «Αλέξανδρος Αγγελούσης - Ως τη δεύτερη ζωή | Νέα κυκλοφορία απο τη Spark Records». *Komotini24*. 12 Νοεμβρίου 2020. Ανακτήθηκε στις 27 Μαρτίου 2021.
5. ↑  «Βαγγέλης Αραβαντινός – Η Μοναδική | Νέα κυκλοφορία απο τη Spark Records». *Gpop.gr*. 17 Σεπτεμβρίου 2020. Ανακτήθηκε στις 27 Μαρτίου 2021.
6. ↑  Newsroom, Times. «Γιάννης Μωραΐτης – Έλα να πούμε σ'αγαπώ | Νέα κυκλοφορία απο τη Spark Records – Times News». Ανακτήθηκε στις 27 Μαρτίου 2021. [*νεκρός σύνδεσμος*]

Εξωτερικοί Σύνδεσμοι
--------------------

* Επίσημη Ιστοσελίδα Αρχειοθετήθηκε 2021-04-14 στο Wayback Machine.
* Facebook
* Instagram
* Youtube
Το **Σανικιλουάκ** (ινουκτιτούτ: ᓴᓂᑭᓗᐊᖅ) είναι δήμος και κοινότητα Ινουίτ που βρίσκεται στη βόρεια ακτή της Νήσου Φλάχερτι στον Κόλπο Χάντσον, στα νησιά Μπέλτσερ, στην περιοχή Κίβαλλικ του Νούναβουτ στον Καναδά. Από την απογραφή του 2016 είχε πληθυσμό 882 κατοίκων, αυξημένος κατά 8,6% σε σχέση με την απογραφή του 2011.

Ιστορία
-------

Δορυφορική φωτογραφία των Νήσων Μπέλτσερ από το Λάντσατ (Landsat)
Η κοινότητα αναπτύχθηκε στις αρχές της δεκαετίας του 1970 για να αντικαταστήσει το Σάουθ Καμπ, που βρίσκεται πιο νότια στη νησιωτική συστάδα. Στα βόρεια της πόλης βρίσκεται ο Εδαφικός Δρυμός Κινγκααλούκ, ένας χώρος 3.300 στρεμμάτων σχεδιασμένος για κατασκήνωση, πολιτιστική έκφραση και εποχιακό κυνήγι. Ο δρυμός περιέχει αρχαιολογικά κατάλοιπα που έχουν εναποτεθεί από τους πολιτισμούς Ντόρσετ και Θούλε.

Παραπομπές
----------

1. ↑  «Census Profile, 2016 Census». Statistics Canada. Ανακτήθηκε στις 3 Μαρτίου 2017.
2. ↑  Barth, Brian "In the Hunt: A New Park in Nunavut, Canada is Made to Protect Indigenous Hunting Grounds" *Landscape Architecture Magazine*. Pages 62-83 January 2019.
O **Ποδοσφαιρικός Σύλλογος Δυτική Αρμενία** (αρμενικά: Ֆուտբոլային Ակումբ Վեստ Արմենիա), είναι ένας αρμενικός ποδοσφαιρικός σύλλογος με έδρα το Γερεβάν. Χρώματα της ομάδα είναι το λευκό και το μαύρο.

Ιστορία
-------

Στις 13 Ιουνίου 2019, ο Βαχέ Στεπανγιάν ίδρυσε επίσημα την ομάδα, στο Γερεβάν. Κατά την παρθενική της χρονιά η ομάδα έλαβε μέρος στην Β΄ Κατηγορία ποδοσφαίρου της Αρμενίας, χρησιμοποιώντας ως έδρα το Στάδιο Μίκα. Μετά από δυο χρόνια, και πιο συγκεκριμένα στις 31 Μαΐου 2021, ο σύλλογος ανακοίνωσε την αποχώρησή του από τις αθλητικές διοργανώσεις λόγω ανυπέρβλητων οικονομικών προβλημάτων. 
Τον Ιούλιο του 2022, ο σύλλογος έλαβε μαζί με τα σωματεία **ΦΚ Μίκα Ασταράκ**, **ΦΚ Σιουνίκ** και  Λερναγίν Αρτσάχ ΦΚ-2 (μιας και η πρώτη ομάδα της Λερναγίν Αρτσάχ είχε ήδη προβιβασθεί στην ανώτερη ποδοσφαιρική κατηγορία), την άδεια της Ποδοσφαιρικής Ομοσπονδίας της Αρμενίας για να μετάσχει στο πρωτάθλημα της Β΄ Κατηγορία ποδοσφαίρου της Αρμενίας της σεζόν 2022-23. Την 32η αγωνιστική, ήτοι την προτελευταία αγωνιστική του πρωταθλήματος, η ομάδα κατέκτησε τον τίτλο της πρωταθλήτριας και μαζί και την άνοδο στην Αρμενική Πρέμιερ Λιγκ της σεζόν 2023-24.

Στις 7 Ιουνίου 2023, ο σύλλογος υπέγραψε μνημόνιο συνεργασίας με τον ποδοσφαιρικό σύλλογο **Simba S.C.** της Τανζανίας για την αγορά και πώληση ποδοσφαιριστών, την τεχνική ανάπτυξη καθώς και την προώθηση του ποδοσφαίρου νέων.

Τίτλοι
------

* **Πρωταθλήτρια Β΄ Κατηγορίας ποδοσφαίρου της Αρμενίας:**  : 2022/23

Παραπομπές
----------

1. ↑  «Հայկական ևս մեկ ակումբ հայտարարեց Հայաստանի առաջնությանը չմասնակցելու մասին» (στα Αρμενικά). armsport.am. 31 Μαΐου 2021. Ανακτήθηκε στις 31 Μαΐου 2021.
2. ↑

Εξωτερικές πηγές
----------------

* Επίσημη σελίδα της ομάδας στο facebook
* Προφίλ στο soccerway
* Προφίλ στο transfermarkt
Η **Μαρία**, γαλλ. Marie de Baux-Orange (απεβ. 1417) από τον Οίκο των Μπω ήταν *suo jure* πριγκίπισσα της Οράγγης. Ήταν η τελευταία κάτοχος αυτού του τίτλου από τον Οίκο των Μπω.

Βιογραφία
---------

Η Μαρία ήταν το μόνο παιδί, και ως εκ τούτου η μοναδική κληρονόμος, του Ραϋμόνδου Ε΄ του Μπω και της Ιωάννας της Γενεύης.

Η Μαρία απεβίωσε το 1417 στην Οράγγη και τάφηκε στο Λ' Εγκλίζ ντε Κορντελιέρ στο Λονς-λ-Σωνιέ. Ο σύζυγός της απεβίωσε το 1418. Ο γιος της Λουδοβίκος Β΄ κληρονόμησε από τον πατέρα του το Σαλόν-Αρλαί και από τη μητέρα του το Μπω-Οράγγη, συμπεριλαμβανομένου του πριγκιπάτου της Οράγγης. Επίσης διεκδίκησε την κομητεία της Γενεύης ως κληρονομιά από τη γιαγιά του, αλλά έχασε τη μακρά νομική μάχη γι' αυτόν τον ισχυρισμό από τον Οίκο της Σαβοΐας.

Οικογένεια
----------

Στις 11 Απριλίου 1386 παντρεύτηκε τον Ιωάννη Γ΄ κύριο του Σαλόν-Αρλαί. Είχαν τέκνο:

* Λουδοβίκος Β΄ ο Καλός 1390-1463, κύριος του Σαλόν-Αρλαί και πρίγκιπας της Οράγγης.

Δείτε επίσης
------------

* Κύριοι του Μπω
* Σατώ των Μπω
* Οίκος του Σαλόν-Αρλαί
* Πριγκιπάτο της Οράγγης

Βιβλιογραφικές αναφορές
-----------------------

1. 1 2  Leo van de Pas: (Αγγλικά) *Genealogics*. 2003.
2. ↑  «Louis de Chalon, prince d'Orange, seigneur d'Orbe, Êchllens, Grandson 1390-1463». 1926. Ανακτήθηκε στις 11 Αυγούστου 2016.

Εξωτερικοί σύνδεσμοι
--------------------

* Γενεαλογία Marie de Baux[*νεκρός σύνδεσμος*][ *μόνιμος νεκρός σύνδεσμος* ]
* Επίσημος ιστότοπος της οικογένειας *del Balzo / Baux* Αρχειοθετήθηκε 2015-11-04 στο Wayback Machine. (in Italian)
Ο **Άλεξ Γουίλσον** (γενν. 19 Σεπτεμβρίου 1990) είναι πρώην Τζαμαϊκανός αθλητής του στίβου, που τώρα συμμετέχει εκπροσωπώντας την Ελβετία.

Σταδιοδρομία
------------

Ο Γουίλσον πήρε τη μεταγραφή του από την Τζαμάικα στην Ελβετία το 2010. Εκείνη τη χρονιά πήγε στο Ευρωπαϊκό Πρωτάθλημα Στίβου 2010 στη Βαρκελώνη, όπου τερμάτισε στην 8η θέση στη 2η σειρά του 1ου γύρου στα 200 μέτρα, χωρίς να προκριθεί στον ημιτελικό.

Έχει το εθνικό ρεκόρ της Ελβετίας στα 100, 150 και 200 μέτρα.

Στο Ευρωπαϊκό Πρωτάθλημα Στίβου 2018 κατέκτησε το χάλκινο μετάλλιο στο αγώνισμα των 200 μέτρων.

Παραπομπές
----------

1. ↑  «IAAF: Alex WILSON | Profile». *iaaf.org*. Ανακτήθηκε στις 15 Αυγούστου 2018.
2. ↑  «Competitions - European Athletics Championships - History - European Athletics». *european-athletics* (στα Αγγλικά). Ανακτήθηκε στις 15 Αυγούστου 2018.

* Website Alex Wilson Αρχειοθετήθηκε 2020-11-20 στο Wayback Machine.
Συντεταγμένες: 51°19′21.99″N 9°30′27.22″E﻿ / ﻿51.3227750°N 9.5075611°E﻿ / 51.3227750; 9.5075611

Το **Πανεπιστήμιο του Κάσσελ** (γερμανικά: *Universität Kassel*), που ιδρύθηκε το 1970, είναι ένα από τα νεότερα πανεπιστήμιο στο κρατιδίο της Έσσης και βρίσκεται στο Κάσσελ. Το Σεπτέμβριο του 2010 έχει περίπου 18.113 φοιτητές, υπάρχουν πάνω από 2.120 υπάλληλοι, συμπεριλαμβανομένων των 327 καθηγητών, περίπου 900 άλλα ακαδημαϊκά άτομα, και περίπου 1.100 άτομα τεχνικό και διοικητικό προσωπικό.

Διεθνή θερινά μαθήματα, εντατικά μαθήματα γερμανικών γλωσσών και προγραμμάτα προσανατολισμού για τους ξένους φοιτητές, το κάνουν δημοφιλές και για μη-γερμανόγλωσσους φοιτητές. Κάθε ακαδημαϊκό έτος, πάνω από 100 πάνω από 100 ερευνητές επιδιώκουν ερευνητικά προγράμματα σε συνεργασία με τους συναδέλφους από το Πανεπιστήμιο του Κάσσελ. Το νεόκτιστο *International House* βρίσκεται στην πανεπιστημιούπολη. Διαθέτει ξενώνες για τους διεθνείς επισκέπτες και είναι διαθέσιμο για συναντήσεις, συνέδρια και πολιτιστικές εκδηλώσεις.

Στο πανεπιστήμιο λειτουργεί το Διεθνές Κέντρο Έρευνας για την Ανώτατη Εκπαίδευση και η σχολή καλών τεχνών (Kunsthochschule).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο του Κάσσελ** |

* (Γερμανικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Εκπαίδευση
* Πύλη:Γερμανία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131021386
* LCCN: no2005118405
* ISNI: 0000 0001 1089 1036
* GND: 2055001-7
* SUDOC: 029166209
* BNF: cb120848755 (data)
* NKC: ko2003182758

 |

 |
Ο **Γ.Σ. Ερμής Περάματος** είναι αθλητικός σύλλογος που δραστηριοποιείται στο Πέραμα Αττικής όπου και βρίσκεται η έδρα του, το Κλειστό Γυμναστήριο Περάματος. Επίσημο έτος ίδρυσής του είναι το 1978 και χρώματά του το κόκκινο, το μπλε και το άσπρο. Διατηρεί τμήματα καλαθοσφαίρισης ανδρών και πετοσφαίρισης γυναικών.

Ιστορία
-------

Ιδρύθηκε το 1978 με την επωνυμία **«Γυμναστικός Σύλλογος Περάματος»** με τμήματα καλαθοσφαίρισης. Αγωνιζόταν στα πρωταθλήματα της ΕΣΚΑ και υπήρξε ιδρυτικό σωματείο της ΕΣΚΑΝΑ.

Το 1998 συγχωνεύτηκε με τον σύλλογο Α.Σ. Ερμής Περάματος που διατηρούσε τμήματα πετοσφαίρισης και μετονομάστηκε σε **Γυμναστικός Σύλλογος Περάματος «ο Ερμής»**, διαθέτοντας έκτοτε τμήματα καλαθοσφαίρισης αλλά και πετοσφαίρισης.

Τμήμα καλαθοσφαίρισης ανδρών
----------------------------

Η ανδρική ομάδα του τμήματος καλαθοσφαίρισης ανδρών έχει φτάσει μέχρι και την Α2 Εθνική Κατηγορία.

Τμήμα καλαθοσφαίρισης γυναικών
------------------------------

Τμήμα πετοσφαίρισης ανδρών
--------------------------

Η ανδρική ομάδα του τμήματος πετοσφαίρισης ανδρών έχει φτάσει έως την Γ΄ Εθνική Κατηγορία, κατακτώντας το πρωτάθλημα Α΄ Κατηγορίας της ΕΣΠΕΔΑ την αγωνιστική περίοδο 2004-05.

Σήμερα το τμήμα πετοσφαίρισης ανδρών είναι ανενεργό.

Τμήμα πετοσφαίρισης γυναικών
----------------------------

Παραπομπές
----------

1. 1 2 3 4 5 6  «ΙΣΤΟΡΙΑ». *gsperamatosermis.gr*.
2. ↑  Ο Μενδρινός αναλαμβάνει τις Γυναίκες του Ν.ΟΠΕΡ, neakriti.gr

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.Σ.ΚΑ.Ν.Α. 2021-2022 |
| --- |
|  |
| 0 | 
* Ακαδημία Ελευσίς
* Αργυρούπολη
* Αστέρας Αγίου Δημητρίου
* Δάφνη Αγίου Δημητρίου
* Δραπετσώνα
* Ένωση Τραχώνων - Δία
* Ερμής Αργυρούπολης
* Ερμής Περάματος
* Ευρυάλη Γλυφάδας
* Ηλεκτρούπολη / Ελληνικό
* Ίκαρος Νέας Σμύρνης
* Καλλιθέας Α.Ε.
* Νέα Πέραμος - Μέγαρα
* Ταταύλα
* Φοίνιξ Πειραιά
 |  |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Τοπικών Πρωταθλημάτων Γυναικών Ε.Σ.ΠΕ.Δ.Α. [5ο, 6ο Επίπεδο] 2021-2022 |
| --- |
|  |
|  Α' Κατηγορία  | 
* Άμιλλα Καματερού
* Άρης Αμφιάλης
* Εθνικός Πειραιώς
* Ίλιον
* Ιπποκράτης Χαϊδαρίου
* Κρόνος Αγίων Αναργύρων
* Πειραϊκός Σύνδεσμος
* Πέρα
* Τελαμών Σαλαμίνας
* Φοίνιξ Πειραιά
 |  |
|  |
|  Β' Κατηγορία  | 
* Αγίων Αναργύρων Γ.Ε.
* Άρης Αιγάλεω
* Αρμενική Πειραιώς
* Αφροδίτη
* Ερμής Περάματος
* Ιάσων Νίκαιας
* Ίκαρος Καλλιθέας
* Κελεός Ελευσίνας
* Νέα Πέραμος
* Οδυσσέας Αγίας Βαρβάρας
* Σείριος Ασπροπύργου
 |

 |

|  |  |
| --- | --- |
| 

|  |
| --- |
| * Πύλη:Καλαθοσφαίριση
* Πύλη:Ελλάδα
 |

 |
Τρισδιάστατη απεικόνιση του ριβοδιακόπτη της λυσίνης
Στη μοριακή βιολογία, **ριβοδιακόπτης** είναι μία βραχεία αλληλουχία RNA, που αλλάζει διαμόρφωση όταν προσδένει μικρά μόρια, για παράδειγμα μεταβολίτες. Έτσι, ένα mRNA που περιέχει ριβοδιακόπτη εμπλέκεται άμεσα στη ρύθμιση της δικής του δραστηριότητας, σε απόκριση των συγκεντρώσεων του μορίου τελεστή του. Η ανακάλυψη ότι οι σύγχρονοι οργανισμοί χρησιμοποιούν το RNA για να δεσμεύσουν μικρά μόρια, επεκτείνει τις γνωστές φυσικές δυνατότητες του RNA πέρα ​​από την ικανότητά του να κωδικοποιεί πρωτεΐνες, να καταλύει αντιδράσεις ή να δεσμεύει άλλα RNA ή πρωτεϊνικά μακρομόρια.

Ο αρχικός ορισμός του όρου ριβοδιακόπτης σχετίστηκε με τις συγκεντρώσεις μεταβολιτών. Οι περισσότερο γνωστοί ριβοδιακόπτες εμφανίζονται σε βακτήρια, αλλά λειτουργικοί ριβοδιακόπτες ενός τύπου (ριβοδιακόπτης TPP) έχουν ανακαλυφθεί σε φυτά και ορισμένους μύκητες. Ριβοδιακόπτες TPP έχουν προβλεφθεί επίσης για τα *αρχαία*, αλλά δεν έχουν δοκιμαστεί πειραματικά.

Παραπομπές σημειώσεις
---------------------

1. ↑  «The riboswitch control of bacterial metabolism». *Trends in Biochemical Sciences* **29** (1): 11–17. January 2004. doi:10.1016/j.tibs.2003.11.004. PMID 14729327. .
2. ↑  «Riboswitches as versatile gene control elements». *Current Opinion in Structural Biology* **15** (3): 342–348. June 2005. doi:10.1016/j.sbi.2005.05.003. PMID 15919195.
3. ↑  «Riboswitches: the oldest mechanism for the regulation of gene expression?». *Trends in Genetics* **20** (1): 44–50. January 2004. doi:10.1016/j.tig.2003.11.008. PMID 14698618. .
4. ↑  «Structures of regulatory elements in mRNAs». *Current Opinion in Structural Biology* **16** (3): 299–306. June 2006. doi:10.1016/j.sbi.2006.05.001. PMID 16707260.
5. ↑  «Genetic control by a metabolite binding mRNA». *Chemistry & Biology* **9** (9): 1043–1049. September 2002. doi:10.1016/S1074-5521(02)00224-7. PMID 12323379.
6. ↑  «Metabolite-binding RNA domains are present in the genes of eukaryotes». *RNA* **9** (6): 644–647. June 2003. doi:10.1261/rna.5090103. PMID 12756322.

Περαιτέρω ανάγνωση
------------------

* Ferré-D'Amaré, Adrian R.· Winkler, Wade C. (2011). «Chapter 5. The Roles of Metal Ions in Regulation by Riboswitches». Στο: Astrid Sigel, Helmut Sigel and Roland K. O. Sigel. *Structural and catalytic roles of metal ions in RNA*. Metal Ions in Life Sciences. **9**. Cambridge, U.K.: RSC Publishing. σελίδες 141–173. doi:10.1039/9781849732512-00141. ISBN 978-1-84973-094-5. PMC 3454353 Ελεύθερα προσβάσιμο. PMID 22010271.
Ο **Βασίλης Ρέντζας** (γενν. Μελίβοια Λάρισας, 16 Απριλίου 1992) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την Καλλιθέα.

Σταδιοδρομία σε συλλόγους
-------------------------

### Πρώτα χρόνια

Γεννημένος στη Μελίβοια, αγωνίστηκε ως ερασιτέχνης στην τοπική ομάδα του Φιλοκτήτη, μέχρι που υπέγραψε 5ετές επαγγελματικό συμβόλαιο με την ΑΕΛ στις 15 Ιουνίου 2010. Πραγματοποίησε το επαγγελματικό του ντεμπούτο για το σύλλογο στις 26 Οκτωβρίου 2010 εναντίον του Εθνικού Πειραιώς, για τον 4ο γύρο του Κυπέλλου Ελλάδας. 

### Εργοτέλης

Τον Αύγουστο του 2011, αποδεσμεύτηκε από την ΑΕΛ μετά την υποβιβασμό της ομάδας στο τέλος της σεζόν 2010-11 και ακολούθως, υπέγραψε πενταετές συμβόλαιο με τον κρητικό σύλλογο Εργοτέλη, στις 30 Αυγούστου 2011. Την 1η Σεπτεμβρίου 2015, το συμβόλαιο του ανανεώθηκε για ένα ακόμη έτος. Ύστερα από την αποχώρηση της ομάδας από τις επαγγελματικές διοργανώσεις τον Ιανουάριο του 2016, λόγω των μεγάλων οικονομικών προβλημάτων, ο Ρέντζας, ο οποίος ήταν ένας από τους βετεράνους της ομάδας με 61 συμμετοχές και 1 γκολ κατά τη διάρκεια των 4,5 ετών και μέρος των μόλις 17 παικτών που είχε μείνει στην ομάδας μέχρι το τέλος, απελευθερώθηκε από το επαγγελματικό του συμβόλαιο. 

### ΑΕΛ

Στις 30 Ιανουαρίου 2016 επέστρεψε στην ΑΕΛ, υπογράφοντας συμβόλαιο διάρκειας 2,5 ετών.

### Πανιώνιος

Στις 11 Ιουλίου 2018, ανακοινώθηκε η μετακίνησή του στον Πανιώνιο.

### Χανιά

Στις 21 Οκτωβρίου 2020, υπέγραψε διετές συμβόλαιο με την Π.Α.Ε. Χανιά.

Διεθνής σταδιοδρομία
--------------------

Έχει αγωνιστεί σε 2 αγώνες με την Εθνική Νέων.

Παραπομπές
----------

1. ↑  (πολλαπλές γλώσσες) *Transfermarkt*. 160837. Ανακτήθηκε στις 9  Οκτωβρίου 2017.
2. ↑  *Freebase Data Dumps*. Google.
3. ↑  «Στην ΑΕΛ για 5 χρόνια ο Βασίλης Ρέντζας (Greek)». contra.gr. 15 Ιουνίου 2010.
4. ↑  «ΑΝΑΚΟΙΝΩΣΗ (Greek)». Ergotelis FC. 30 Αυγούστου 2011.
5. ↑  «Στον Εργοτέλη συνεχίζει και ο Βασίλης Ρέντζας (Greek)». Ergotelis FC. 1 Σεπτεμβρίου 2015.
6. ↑  «Κατεβάζει "Ρολά" ο Εργοτέλης (Greek)». FL News. 20 Ιανουαρίου 2016.
7. ↑  «ΑΕΛ: Αποκτήθηκε ο ποδοσφαιριστής Βασίλης Ρέντζας (Greek)». AEL FC Official. 30 Ιανουαρίου 2016. Αρχειοθετήθηκε από το πρωτότυπο στις 14 Μαΐου 2019. Ανακτήθηκε στις 14 Μαΐου 2019.
8. ↑  «Επίσημο του Ρέντζα». *ArenaLarissaGr*.. Ανακτήθηκε στις 2018-07-11.
9. ↑  «Χανιά : Ανακοινώθηκε ο Ρέντζας». *to10.gr*. 22 Οκτωβρίου 2020.
10. ↑  «National Team». *www.transfermarkt.com*.

Εξωτερικοί σύνδεσμοι
--------------------

* Προφίλ στο Onsports.gr
* 
* Αρχειοθετήθηκε 2011-09-22 στο Wayback Machine.
* Προφίλ στο Transfermarkt.com
Με τον όρο **εκλογικό μέτρο** χαρακτηρίζεται ο υπολογισμός του αριθμού των βουλευτικών εδρών της Βουλής που κατανέμονται σε (ή αντιπροσωπεύουν την) κάθε εκλογική περιφέρεια.

Ως μέτρο - αριθμός, τούτο αποτελεί το πηλίκο της διαίρεσης του συνολικού αριθμού των δημοτών της επικράτειας, αριθμός που λαμβάνεται από την επίσημη τελευταία απογραφή πληθυσμού, δια του συνολικού αριθμού των βουλευτικών εδρών οι οποίες και κατανέμονται στις εκλογικές περιφέρειες.

Στη συνέχεια το πηλίκο της διαίρεσης του αριθμού των δημοτών κάθε εκλογικής περιφέρειας, αριθμός που λαμβάνεται ομοίως από τους επίσημους καταλόγους της απογραφής πληθυσμού, δια του παραπάνω προσδιορισθέντος «εκλογικού μέτρου», αριθμού, αποτελεί τον αριθμό των βουλευτικών εδρών κάθε εκλογικής περιφέρειας.

Σύμφωνα με το ελληνικό εκλογικό σύστημα ο αριθμός των βουλευτικών εδρών που κατανέμονται στις εκλογικές περιφέρειες και λαμβάνεται υπόψη στον προσδιορισμό του εκλογικού μέτρου είναι ο αριθμός 285, σύμφωνα με το Προεδρικό Διάταγμα (Π.Δ.) υπό αριθμόν 8/2023 στο Φ.Ε.Κ. τεύχος Α΄, αριθμός φύλλου 16 στις 25 Ιανουαρίου 2023.

Ελληνική νομοθεσία
------------------

Σημειώνεται ότι ο αριθμός των Βουλευτών, των βουλευτικών εδρών και το βουλευτικό μέτρο, όπως αυτό υπολογίζεται στο ελληνικό εκλογικό σύστημα, ορίσθηκαν από το άρθρο 2 του Π.Δ. 351/2003 και του άρθρου 2 του Π.Δ. 96/2007 όπως φέρονται στην τελευταία κωδικοποίηση της σχετικής νομοθεσίας του 2ου άρθρου του Π.Δ. 26/2012 (Φ.Ε.Κ. 57Α΄/15.3.2012).

Παραπομπές
----------

1. ↑  «Π.Δ. 8/2023 - ΦΕΚ Α 16/25.01.2023». *www.kodiko.gr*. Ανακτήθηκε στις 2 Αυγούστου 2023.
Το **Flickr** (ελληνικά: Φλίκερ) είναι ιστοσελίδα, η οποία επιτρέπει στους χρήστες της να δημοσιεύουν φωτογραφίες και βίντεο. Δημιουργήθηκε αρχικά από την εταιρία Ludicorp και ύστερα εξαγοράστηκε από την Yahoo!. Η υπηρεσία χρησιμοποιείται συχνά από bloggers για να ενσωματώσουν τις φωτογραφίες τους στα blogs τους. Τον Σεπτέμβριο του 2010, το Flickr έφτασε τα 5 δις. φωτογραφιών. Αρκετές από τις φωτογραφίες του Flickr κυκλοφορούν υπό την άδεια Creative Commons. Η εγγραφή στο Flickr μπορεί να είναι είτε δωρεάν είτε επί πληρωμή, η οποία παρέχει περισσότερα δικαιώματα στους χρήστες του.

Ιστορία
-------

Το Flickr δημιουργήθηκε αρχικά από την εταιρία Ludicorp που εδρεύει στο Βανκούβερ. Το Flickr ήταν αρχικά μια υπηρεσία που φιλοξενούσε chat rooms με δυνατότητα ανταλλαγής φωτογραφιών μεταξύ των χρηστών. Τον Μάρτιο του 2005, η Yahoo! αγόρασε την Ludicorp και, επομένως, το Flickr. Κατά την περίοδο 26 Ιουνίου-2 Ιουλίου 2005, οι φωτογραφίες του Flickr μεταφέρθηκαν από τους servers του Καναδά στους servers των Ηνωμένων Πολιτειών, οπότε όλο το περιεχόμενο της ιστοσελίδας περιήλθε στον νόμο των Ηνωμένων Πολιτειών. Στις 16 Μαΐου 2006 έγινε αναβάθμιση της ιστοσελίδας. Τον Δεκέμβριο του 2006, το όριο μεγέθους των upload ανά χρήστη ανέβηκε από 20 MB σε 100 MB. Το 2007, ζητήθηκε από τους χρήστες που δημιούργησαν λογαριασμό πριν από την αγορά της ιστοσελίδας από την Yahoo! να δημιουργήσουν λογαριασμό στο Yahoo! έτσι ώστε να μπορέσουν να χρησιμοποιήσουν την ιστοσελίδα. Αυτή η πράξη κατακρίθηκε από ορισμένους χρήστες του Flickr. Τον Μάιο του 2009 δημιουργήθηκε μια νέα άδεια για τις φωτογραφίες που «ανεβάζει» η κυβέρνηση των Ηνωμένων Πολιτειών η οποία, ωστόσο, δεν φέρει πνευματική ιδιοκτησία. Τέλος, την 1 Ιουνίου 2009, το Flickr μπλοκαρίστηκε στην Κίνα.

Εξωτερικοί σύνδεσμοι
--------------------

* Πολυμέσα σχετικά με το θέμα  Flickr στο Wikimedia Commons